section_heading: Radnja
paragraph_text: Sljedećeg dana njih dvoje su helikopterom vraćeni u Vatikan, nakon čega Benedikt opet izbjegava raspravljati o Bergogliovoj ostavci. Benedikt se susreće s Bergogliom u Sobi suza u Sikstinskoj kapeli, gdje priznaje svoju namjeru da podnese ostavku. Šokiran, Bergoglio se protivi tome i u argumentaciji navodi crkvenu tradiciju i integritet. Benedikt kaže da su njegova mišljenja o tradiciji sada različita i da je promjena bitna. Benedict kaže kako bi Bergoglio mogao biti njegov nasljednik, ali Bergoglio odbacuje tu ideju, citirajući percepciju da je surađivao s argentinskom vojnom diktaturom, a njegov neuspjeh u zaštiti prijatelja i suprotstavljanje hunti mogao je naštetiti njegovom ugledu. Nakon " Prljavog rata", Bergoglio je maknut s pozicije glave argentinskih isusovaca. Isusovci su ga protjerali te je kao obični župnik služio siromašnima sljedećih deset godina.